
Codul penal- Comentarii

Varianta Parlamentului din data de 2 iunie 2009

Preambul

Prezentele comentarii au pornit de la urmatoarele premize:

· Guvernul Romaniei nu a realizat studiile de impact si nu a obtinut in termen avizele necesare trasmiterii legale a codurilor inspre Parlament- motiv pentru care proiectul de cod civil si proiectul de cod penal au fost retrase de Guvern din Parlament in luna mai; toate aceste avize si studii de impact sunt impuse de Legea nr.24/2000 privind tehnica legislativa in elaborarea actelor normative;

· Parlamentul Romaniei, respectiv un grup de senatori si deputati si-au insusit proiectele aflate in dezbatere parlamentara ca fiind initiative legislative proprii; si in aceasta circumstanta, aceeasi lege prevede necesitatea realizarii studiilor de impact;

· Nu este posibila angajarea raspunderii Guvernului in fata Parlamentului pentru un produs lucrat de Parlament, chiar daca textul initial a apartinut Guvernului; acest lucru reprezinta ducerea in derizoriu a unui text constitutional; cu atat mai mult cu cat este firesc ca aceste coduri sa strabata circuitul paralmentar firesc: comisiile juridice si plenul celor doua Camere.

Necesitatea existentei unor studii de impact pentru fiecare proiect legislativ in parte este absolute necesara, dincolo de obligatia legala evidenta, din urmatoarele considerente:

· Este riscanta discutarea articol cu articol in masura in care nu exista nici o cercetare sociologica, statistici judiciare ori studiu de impact care sa indice realitatea juridica existenta, necesitatile sociale, necesarul de resurse materiale si financiare, respectiv impactul acestora asupra bugetului de stat ori a strategiei de resurse umane din sistemul judiciar;
· Articolele ori institutiile noi, pot sa para, la prima vedere, bine venite, numai ca aplicarea lor va fi dificila in lipsa unor masuratori concrete.

· A afirma ca este mai bine ca intai sa adopti codurile si apoi sa faci studiile de impact, dicolo de faptul ca este contrar legii este lipsit si de sens: daca aceste studii se fac inainte, codul este de la bun inceput croit pe necesitati si, mai ales, pe realitati (fie acestea de ordin material ori uman); daca se face dupa adoptare, este posibil sa fie nevoie de corectii serioase, aceste lucruri implicand cheltuiala unor sume de bani suplimentare pentru aceste corectii precum si amanarea intrarii in vigoare a legii.
Ca dovada in spiritul celor enuntate anterior:

· Pedepsele aplicate in cazul minorilor, respectiv diversificarea masurilor educative prin stagiul de formare civica, supravegherea, consemnarea la sfarsit de saptamana, asistarea zilnica, supravegherea obligatiilor impuse minorilor, intocmirea unui numar sporit de referate de evaluare a persoanei minorului, pot fi considerate, la prima vedere, ca fiind bine venite; problema este ca toate aceste masuri nu pot fi acoperite in nici un fel de serviciile de probatiune, intrucat acestea functioneaza numai la nivel de tribunale, cu un numar extreme de redus de consilieri de probatiune; mai mult, acestia nu reusesc sa faca fata actualelor obligatii din codul penal si procedural penal in conditiile in care sarcinile actuale sunt mai restranse. Ar fi o totala lipsa de responsabilitate a statului crearea unor institutii juridice noi fara acoperire in sfera realului;

· Sistemul zilelor- amenda nu are criterii obiective pentru individualizarea sumei corespunzatoare unei zile-amenda;

· Reglementarea renuntarii la pedeapsa, a amanarii aplicarii pedepsei si a suspendarii pedepsei sub supraveghere este ambigua si creaza suprapuneri, toate acestea in cadrul unui sistem sanctionator mult diminuat;

· Existenta unui nou cod penal ar impune exact cum suna si titlul, anume codificarea; ori acest lucru nu s-a intalmplat, legislatia speciala ramanand, in continuare, de sine statatoare; aceste lucru va duce la o rupture intre noul regim sanctionator din codul penal (mai bland) fata de regimul din legile speciale precum si la un haos in sistemul judiciar; de exemplu nu s-a dorit in nici un fel introducerea infractiunilor de coruptie in codul penal, desi in varianta aflata pe site-ul Parlamentului, cel putin la un moment dat, infractiunile de coruptie din legea speciala nr.78/2000 au fost introduse; ipoteza ca asa cere Bruxellul este cel putin neserioasa;

· A crede ca prin legea de aplicarea a codului penal se vor avea in vedere expres toate abrogarile necesare dar, mai ales, ca prin legea de aplicarea se vor modifica limite de pedeapsa din legi speciale in concordanta cu noul regim sanctionator, este, pe de o parte, neproductiv si, pe de alta parte de-a dreptul ciudat.

Exemplu: infractiunea de cumparare de influenta de la art.292 (pedeapsa de la 1 la 5 ani) este mutata din Legea 78/2000 in noul cod penal, alaturi de alte cateva infractiuni. Lucrul este binevenit si tine de esenta codificarii, numai ca celelalte infractiuni din legea 78 cum ar fi cele assimilate infractiunilor de coruptie ori in legatura direcat cu coruptia au ramas in legea speciala, in cazul celor din urma regimul sanctionator fiind, in unele cazuri, intre 5 si 15 ani

	Nr. crt.
	Text, varianta Parlamentului
	Comentarii

	1
	Art. 15    Trăsăturile esenţiale ale infracţiunii

(1) Infracţiunea este fapta prevăzută de legea penală, săvârşită cu vinovăţie, nejustificată şi imputabilă persoanei care a săvârşit-o.

(2) Infracţiunea este singurul temei al răspunderii penale. 

In coroborare cu art. 18 si urmatoarele privind cauzele justificative precum si cu art.23 si urmatoarele privind cauzele de neimputabilitate
	Nu intelegem de ce a fost pastrata atat vinovatia cat si imputabilitatea ca si trasaturi ale infractiunii cata vreme nu poate interveni vinovatia atunci cand fapta nu poate fi imputabila persoanei, dupa cum existenta vinovatiei conduce la imputabilitatea faptei respective autorului acesteia. 

Propunem reformularea art.15 alin.1 “ Infractiunea este fapta prevazuta de legea penala, savarsita cu vinovatie”.

Astfel, impartirea cauzelor in cauze justificative si cauze neimputabile este lipsita de relevanta atat timp cat ele inlatura caracterul penal al faptei.

	2
	Art. 19    Legitima apărare

    
(1) Este justificată fapta prevăzută de legea penală săvârşită în legitimă apărare.

    
(2) Este în legitimă apărare persoana care săvârşeşte fapta pentru a înlătura un atac material, direct, imediat şi injust, care pune în pericol persoana sa, a altuia, drepturile acestora sau un interes general, dacă apărarea este proporţională cu gravitatea atacului. 


(3) Se prezumă a fi în legitimă apărare, în condiţiile alin. (2), acela care comite fapta pentru a respinge pătrunderea unei persoane într-o locuinţă, încăpere, dependinţă sau loc împrejmuit ţinând de aceasta,  fără drept, prin violenţă, viclenie, efracţie sau alte asemenea modalităţi nelegale ori în timpul nopţii.

	Este mentinuta, din pacate, prevederea din actualul cod vizand proportionalitatea apararii. Este de neimaginat cum, atunci cand esti atacat „material, direct, imediat si injust” ai posibilitatea de a aprecia concret actele materiale ale atacului astfel incat sa poti sa ai o aparare „proportionala”. Pentru a putea masura in concret aceasta proportionalitate ar insemna ca persoana agresata sa lase sa se consume atacul si, facand o socoteala la rece sa poata sa riposteze „proportional”, in masura in care mai poate sa o faca.

	3
	Art. 30   Eroarea

    
(1)  Nu constituie infracţiune fapta prevăzută de legea penală, săvârşită de persoana care, în momentul comiterii acesteia, nu cunoştea existenţa unei stări, situaţii ori împrejurări de care depinde caracterul penal al faptei.

    
(2) Dispoziţiile alin.(1) se aplică şi faptelor săvârşite din culpă pe care legea penală le pedepseşte, numai dacă necunoaşterea stării, situaţiei ori împrejurării respective nu este ea însăşi rezultatul culpei

            (3) Nu constituie circumstanţă agravantă sau element circumstanţial agravant starea, situaţia ori împrejurarea pe care infractorul nu a cunoscut-o în momentul săvârşirii infracţiunii.

    
(4) Prevederile alin.(1)–(3) se aplică în mod corespunzător şi în cazul necunoaşterii unei dispoziţii legale extrapenale.

    
(5) Nu este imputabilă fapta prevăzută de legea penală săvârşită ca urmare a necunoaşterii sau cunoaşterii greşite a caracterului ilicit al acesteia din cauza unei împrejurări care nu putea fi în nici un fel evitată.        
	Redactare neclara. 

Articolul ar trebui redefinit ca eroare de fapt pentru a nu se interpreta in nici un fel faptul ca necunosterea legii poate sa conduca la inlaturarea caracterului penal al faptei.

	4
	Art. 57    Neaplicarea detenţiunii pe viaţă 

      
Dacă la data pronunţării hotărârii de condamnare inculpatul a împlinit vârsta de 65 de ani, în locul detenţiunii pe viaţă i se aplică pedeapsa închisorii pe timp de 30 de ani şi pedeapsa interzicerii exercitării unor drepturi pe durata ei maximă.  

Art. 58    Înlocuirea detenţiunii pe viaţă

      
În cazul în care cel condamnat la pedeapsa detenţiunii pe viaţă a împlinit vârsta de 65 de ani în timpul executării pedepsei, pedeapsa detenţiunii pe viaţă poate fi înlocuită cu pedeapsa închisorii pe timp de 30 de ani şi pedeapsa interzicerii exercitării unor drepturi pe durata ei maximă, dacă a avut o bună conduită pe toată durata executării pedepsei, a îndeplinit integral obligaţiile civile stabilite prin hotărârea de condamnare, afară de cazul când dovedeşte că nu a avut nici o posibilitate să le îndeplinească, şi a făcut progrese constante şi evidente în vederea reintegrării sociale. 


	Daca in cazul detentiunii pe viata in cazul unui inculpat care a implinit varsta de 65 de ani s-a transformat posibilitatea instantei de a inlocui detentiunea pe viata cu inchisoarea pe timp de 30 de ani (varianta Guvernului), cu obligatia instantei de a face acest lucru (varianta Parlamentului),acelasi lucru ar trebui sa se intample si in ipoteza descrisa de art.58, in sensul de obligatie a instantei de a proceda in acelasi fel.

	5
	Art. 61  Stabilirea amenzii

   
(1)  Amenda constă în suma de bani pe care condamnatul este obligat  să o plătească statului.

   
(2) Cuantumul amenzii se stabileşte prin sistemul zilelor – amendă. Suma corespunzătoare unei zile – amendă, cuprinsă între 10 lei şi 500 lei, se înmulţeşte cu numărul zilelor-amendă care este cuprins între 30 zile şi 400 de zile.
   
(3) Instanţa stabileşte numărul zilelor-amendă potrivit criteriilor generale de individualizare a pedepsei. Cuantumul sumei corespunzătoare unei zile – amendă se stabileşte ţinând seama şi de obligaţiile legale ale condamnatului faţă de persoanele aflate în întreţinerea sa. 

   
(4) Limitele speciale ale zilelor - amendă sunt cuprinse între:

        a) 60 şi 180 de zile-amendă, când legea prevede pentru infracţiunea săvârşită numai pedeapsa amenzii;
        b) 120 şi 240 de zile-amendă, când legea prevede pedeapsa amenzii alternativ cu pedeapsa închisorii de cel mult doi ani;

        c) 180 şi 300 de zile-amendă, când legea prevede pedeapsa amenzii alternativ cu pedeapsa închisorii mai mare de doi ani.

   
(5) Dacă prin infracţiunea săvârşită s-a urmărit obţinerea unui folos patrimonial iar pedeapsa prevăzută de lege este numai amenda ori instanţa optează pentru aplicarea acestei pedepse, limitele speciale ale zilelor-amendă se pot majora cu o treime. 
   
(6) Fracţiile stabilite de lege pentru cauzele de atenuare sau agravare a pedepsei se aplică limitelor speciale ale zilelor-amendă prevăzute în alin.(4) şi (5).


	Cuantumul sumei corespunzatoare unei zile –amenda trebuie determinata de criterii obiective. Din pacate acestea lipsesc!

Pe de alta parte, aceeasi infractiune, savarsita in imprejurari similare trebuie sa duca la acelasi gen de condamnare, respectiv la acelasi numar de zile amenda si acelasi cuantum al unei zile amenda. Esenta legii penale este ca aceasta se aplica la fel, indiferent de subiectul activ al infractiunii si, ca atare, indiferent de starea materiala a acestuia. Prin urmare faptul ca suma corespunzatoare unei zile-amenda se stabileste tinand cont si de obligatiile legale ale condamnatului este de nedorit.  Protejarea celor aflati in intretinerea condamantului nu trebuie facuta prin individualizatea pedepsei ci prin modalitatea de executare a acesteia. Cu alte cuvinte daca condamnatul, datorita obligatiilor legale de intretinere nu poate achita, cu buna credinta, cuantumul stabilit, in mod obiectiv, de instanta, atunci poate fi obligat la munca in folosul comunitatii.

Este cu atat mai bine cu cat s-a renuntat la o prevedere anterioara care viza, in afara de obligatiile legale de intretinere si starea materiala a condamantului.

Legea penala nu poate fi o lege de protectie sociala, dar poate avea alternative in sfera de executare astfel incat scopul acesteia sa fie atins.



	6
	Art. 66 Conţinutul pedepsei complementare a interzicerii exercitării unor drepturi

    
(1) Pedeapsa complementară a interzicerii exercitării unor drepturi constă în interzicerea exercitării, pe o perioadă de la unu la 5 ani, a unuia sau mai multora dintre următoarele drepturi:

    a) dreptul de a fi ales în autorităţile publice sau în orice alte funcţii publice;

    b) dreptul de a ocupa o funcţie care implică exerciţiul autorităţii publice ;

    c) dreptul străinului de a se afla pe teritoriul României;

    d) dreptul de a alege;

    e) drepturile părinteşti;

    f) dreptul de a fi tutore sau curator;

    g) dreptul de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii;

    h) dreptul de a deţine, purta şi folosi orice categorie de arme;

    i)  dreptul de a conduce anumite categorii de vehicule stabilite de instanţă;

    j)  dreptul de a părăsi teritoriul României;

    k) dreptul de a ocupa o funcţie de conducere în cadrul unei persoane juridice de drept public;

    l)  dreptul de a se afla în anumite localităţi stabilite de instanţă;

    m) dreptul de a se afla în anumite locuri sau la anumite manifestări sportive, culturale ori la alte adunări publice, stabilite de instanţă;

    n) dreptul de a comunica cu victima sau cu membri de familie ai acesteia, cu persoanele cu care a comis infracţiunea sau cu alte persoane, stabilite de instanţă, ori de a se apropia de acestea;

    o) dreptul de a se apropia de locuinţă, locul de muncă, şcoala sau alte locuri unde victima desfăşoară activităţi sociale, în condiţiile stabilite de instanţa de judecată
	In conditiile in care:

· pedeapsa complementara poate interveni ca urmare a stabilirii unei pedepse principale cu amenda sau inchisoare;

· existenta unei pedepse complementare (postexecutorii) atrage automat o pedeapsa accesorie (in timpul executarii);

· regimul sanctionator in ceea ce priveste pedeapsa cu inchisoarea este mult diminuat in actuala propunere de cod

se recomanda micsorarea perioadei de aplicare a pedepsei complementare, intervalul de la unu la 5 ani fiind disproportionat.

	7
	Art. 80   Condiţiile renunţării la aplicarea pedepsei

    
(1) Instanţa poate dispune renunţarea la aplicarea pedepsei dacă sunt întrunite următoarele condiţii:

   a) infracţiunea săvârşită prezintă o gravitate redusă, având în vedere natura şi întinderea urmărilor produse, mijloacele folosite, modul şi împrejurările în care a fost comisă, motivul şi scopul  urmărit;

   b) în raport cu persoana infractorului, de conduita avută anterior săvârşirii infracţiunii, de eforturile depuse de acesta pentru înlăturarea sau diminuarea consecinţelor infracţiunii, precum şi de posibilităţile sale de îndreptare, instanţa apreciază că aplicarea unei pedepse ar fi inoportună din cauza consecinţelor pe care le-ar avea asupra persoanei acestuia.    

  
(2)  Nu se poate dispune renunţarea la aplicarea pedepsei dacă:

   a) infractorul a mai suferit anterior o condamnare, cu excepţia cazurilor prevăzute în art. 42 lit.a) şi b) sau pentru care a intervenit reabilitarea ori s-a împlinit termenul de reabilitare;

   b) faţă de acelaşi infractor s-a mai dispus renunţarea la aplicarea pedepsei în ultimii 2 ani anteriori datei comiterii infracţiunii pentru  care este judecat;

   c)  infractorul s-a sustras de la urmărire penală ori judecată sau a încercat zădărnicirea aflării adevărului ori a identificării şi tragerii la răspundere penală a autorului sau a participanţilor ;

   d) pedeapsa prevăzută de lege pentru infracţiunea săvârşită este închisoarea mai mare de 3 ani.

  
(3) În caz de concurs de infracţiuni, renunţarea la aplicarea pedepsei se poate dispune dacă pentru fiecare infracţiune concurentă sunt îndeplinite condiţiile prevăzute în alin.(1) şi (2). 

Art. 83  Condiţiile amânării aplicării pedepsei

   
(1) Instanţa poate dispune amânarea aplicării pedepsei, stabilind un termen de supraveghere, dacă sunt întrunite următoarele condiţii:

     a) pedeapsa stabilită, inclusiv în cazul concursului de infracţiuni, este amenda sau închisoarea de cel mult 2 ani;

     b) infractorul nu a mai fost condamnat anterior la pedeapsa închisorii, cu excepţia cazurilor prevăzute în art.42 lit. a) şi b) sau pentru care a intervenit reabilitarea ori s-a împlinit termenul de reabilitare;

     c) infractorul şi-a manifestat acordul de a presta o muncă neremunerată în folosul comunităţii; 

     d) în raport de persoana infractorului, de conduita avută anterior săvârşirii infracţiunii, de eforturile depuse de acesta pentru înlăturarea sau diminuarea consecinţelor infracţiunii, precum şi de posibilităţile sale de îndreptare, instanţa apreciază că aplicarea imediată a unei pedepse nu este necesară, dar se impune supravegherea conduitei sale pentru o perioadă determinată.

  
(2) Nu se poate dispune amânarea aplicării pedepsei dacă pedeapsa prevăzută de lege pentru infracţiunea săvârşită este de 7 ani sau mai mare sau dacă infractorul s-a sustras de la urmărire penală ori judecată sau a încercat zădărnicirea aflării adevărului ori a identificării şi tragerii la răspundere penală a autorului sau a participanţilor.

  
(3) Amânarea aplicării pedepsei închisorii atrage şi amânarea aplicării amenzii care însoţeşte pedeapsa închisorii în condiţiile art. 62. 

  
(4) Este obligatorie prezentarea motivelor pe care s-a întemeiat  condamnarea, precum şi a celor   ce au determinat amânarea aplicării pedepsei şi atenţionarea infractorului asupra conduitei sale viitoare şi a consecinţelor la care se expune dacă va mai comite infracţiuni sau nu va respecta măsurile de supraveghere, ori nu va executa obligaţiile ce îi revin pe durata termenului de supraveghere
	Felul in care au fost reglementate cele 2 institutii, „renuntarea la pedeapsa” si „amanarea executarii pedepsei” va crea probleme in practica, inclusiv prin practica neunitara, intrucat:

· circumstatele personale ale infractorului sunt similare;

· situatiile in care cele 2 insitutii nu pot fi folosite sunt, de asemenea, similare;

· in cazul renuntarii la pedeapsa se pare ca instanta nu mai calculeaza in concret posibila pedeapsa, in timp ce, in cazul amanarii pedepsei se intampla acest lucru; 

· amanarea aplicarii pedepsei poate interveni atunci cand pedeapsa este inclusiv amenda, drept urmare se naste intrebarea cand anume este posibil sa intervina renuntarea la pedeapsa.

Probabil ca legiuitorul a dorit inlocuirea vechii institutii  a inlocuirii raspunderii penale cu sanctiunile cu caracter administrativ, numai ca in cazul vechiului cod erau prevazute limitele de pedeapsa in cazul carora putea interveni. Scaderea limitelor pedepselor este, ca pricipiu, un lucru oportun, mai ales prin apropierea minimului si maximului special, numai ca acest lucru trebuie sa se reflecte corespunzator in noile insitutii reglementate la art.80, 83 si 91. Se observa insa o ruptura intre regimul pedepselor si modalitatile de aplicare sau neaplicare a acestora.

Se recomanda eliminarea institutiei reglementate la art.80, ori o diferentiere mai clara, inclusiv prin cuantumul pedepsei, a celor 2 institutii.

Art. 83, alin.1, lit.c) intra in coliziune cu art.85, alin.2, lit.b, acesta din urma avand urmatorul continut:

Intanta poate impune persoanei fata de care s-a dispus amanarea aplicarii pedepsei, sa execute una sau mai multe din urmatoarele obligatii:

..............................................................................................................

b) sa presteze o munca neremunerata in folosul comunitatii.....

Ori din economia art.83, alin.1, lit.c) rezulta ca o conditie obligatorie pentru a interveni institutia amanarii pedepsei este aceea de manifestare a acordului de catre infractor in ceea ce priveste prestarea unei munci neremunerate in folosul comunitatii.

	8
	Art. 91  Condiţiile suspendării executării pedepsei sub supraveghere

    
(1) Instanţa poate dispune suspendarea executării pedepsei sub supraveghere dacă sunt întrunite următoarele condiţii:

    a) pedeapsa aplicată, inclusiv în caz de concurs de infracţiuni, este închisoarea de cel mult 3 ani;

    b) infractorul nu a mai fost condamnat anterior la pedeapsa închisorii mai mare de un an, cu excepţia cazurilor prevăzute în art. 42, sau pentru care a intervenit reabilitarea ori s-a împlinit termenul de reabilitare;

    c) infractorul şi-a manifestat acordul de a presta o muncă neremunerată în folosul comunităţii; 

    d) în raport de persoana infractorului, de conduita avută anterior săvârşirii infracţiunii, de eforturile depuse de acesta pentru înlăturarea sau diminuarea consecinţelor infracţiunii, precum şi de posibilităţile sale de îndreptare, instanţa apreciază că aplicarea pedepsei este suficientă şi, chiar fără executarea acesteia, condamnatul nu va mai comite alte infracţiuni, însă este necesară supravegherea conduitei sale pentru o perioadă determinată.

   
(2) Când pedeapsa închisorii este însoţită de pedeapsa amenzii aplicate în condiţiile art. 62, amenda se execută chiar dacă executarea pedepsei închisorii a fost suspendată sub supraveghere. 

   
(3) Nu se poate dispune suspendarea executării pedepsei sub supraveghere dacă:

a) pedeapsa aplicată este numai amenda;

b) aplicarea pedepsei a fost iniţial amânată, dar ulterior amânarea a fost revocată;
c) infractorul s-a sustras de la urmărire penală ori judecată sau a încercat zădărnicirea aflării adevărului ori a identificării şi tragerii la răspundere penală a autorului sau a participanţilor.    

   
(4) Este obligatorie prezentarea motivelor pe care s-a întemeiat condamnarea, precum şi a celor ce au determinat suspendarea executării pedepsei şi atenţionarea condamnatului asupra conduitei sale viitoare şi a consecinţelor la care se expune dacă va mai comite infracţiuni sau nu va respecta măsurile de supraveghere ori nu va executa obligaţiile ce îi revin pe durata termenului de supraveghere.


	Cu exceptia cuantumului pedepsei, respectiv mai mari de 3 ani in cazul suspendarii executarii pedepsei sub supraveghere si amenda ori inchisoare de cel mult 2 ani, in cazul amanarii aplicarii pedepsei, nu exista nici un fel de diferente intre cele 2 institutii.

Celelalte conditii in care pot interveni sunt similare dupa cum exista termene de supraveghere si masuri de supraveghere ori obligatii similare. De exemplu daca pedeapsa este de un an si jumatate poate interveni atat amanarea aplicarii pedepsei cat si suspendarea executarii pedepsei sub supraveghere? Ori in prima situatie pedeapsa nu exista in vreme ce in a doua situatie avem deja de a face cu un cazier judiciar precum si cu institutia reabilitarii.

Se observa aceeasi necorelare intre acordul de vointa si cele impuse de instanta ca si in cazul amanarii aplicarii pedepsei ( a se vedea pct.7)

Pe de alta parte este putin probabil ca serviciile de probatiune sa faca fata acestor noi institutii in conditiile de precaritate a resurselor umane si financiare din sistem.

Ar trebui reconsiderate toate cele 3 institutii descrise la art.80, 83 si 91. In lipsa unui studiu care sa ne edifice in privinta viitoarei (dis)functionalitati a celor 3 institutii in situatia in care avem de a face cu reducerea pedepselor, este dificil de evaluat care dintre aceste institutii vor fi benefice ori nu. Cu siguranta ca reuntarea la pedeapsa, asa cum este legiferata va crea probleme de interpretare iar celelalte institutii vor crea, de asemenea, probleme de aplicare in masura in care resursele sistemului de probatiune nu vor creste simtitor.

	Art. 116   Referatul de evaluare 

  
(1) În vederea efectuării evaluării minorului, potrivit criteriilor prevăzute în art. 74, instanţa va solicita serviciului de probaţiune întocmirea unui referat care va cuprinde şi propuneri motivate referitoare la natura şi durata programelor de reintegrare socială pe care minorul ar trebui să le urmeze, precum şi la alte obligaţii ce pot fi impuse acestuia de către instanţă. 

  
(2) Referatul de evaluare privind respectarea condiţiilor de executare a măsurii educative sau a obligaţiilor impuse se întocmeşte în toate cazurile în care instanţa dispune asupra măsurilor educative ori asupra modificării sau încetării executării obligaţiilor impuse, precum şi la terminarea executării măsurii educative. 


	Textul nu face referire la ce anume ar trebui sa contina un referat de evaluare si nici nu face trimitere la o lege speciala privitoare la organizarea serviciilor de probatiune. Sintagma „referat care va cuprinde si propuneri...” este ambigua.

Textul nu este clar redactat, in special la alin.2. Trebuie sa reiasa foarte clar cate referate de evaluare, avand continut diferit, trebuie sa faca serviciile de probatiune: unul pentru determinarea masurii educative, care se bazeaza pe circumstantele personale ale minorului, un altul privind respectarea conditiilor de execuatare, etc.

	Art. 118- art.124(stagiu de formare civica, supravegherea, consemnarea la sfarsit de saptamana, asistarea zilnica, obligatii ce pot fi impuse minorului)
	Serviciile de probatiune, existente numai la nivelul tribunalelor, nu vor face fata acestor noi masuri educative decat daca Ministerul Justitiei face un efort financiar enorm. Raspunderea pe care o au consilierii de probatiune este foarte mare intrucat ajuta de fapt la individualizarea masurilor educative. In actuala forma de organizare si finantare a MJLC aceste lucruri nu sunt posibile.

Un studiu de impact prealabil ar fi fost de folos dimensionarii acestor masuri educative

	Art.105 privitor la internarea intr-un institut medical-educativ din actualul cod penal nu isi gaseste corespondentul in cadrul actualelor masuri educative. Este adevarat ca, in fapt, aceste institutii nu exista. 

Intrebarea care se pune este: ce se intampla cu minorul care a savarsit una sau mai multe infractiuni, sufera de o dizabilitate mintala, nu are apartinatori ori acestia sunt decazuti din drepturi, are nevoie de ingrijire medicala de specialitate dar si de un regim educational corespunzator? Este limpede ca locul acestora nu este in spitale de psihiatrie.

Care este rezultatul analizei statistice a cazurilor de acest fel din ultimii cinci ani? Ce s-a intamplat in mod concret cu minorii care au primit aceste masuri de internare in lipsa existentei unor asemenea institutii?

	Art. 137  Stabilirea amenzii pentru persoana juridică

   
(1)  Amenda constă în suma de bani pe care persoana juridică este condamnată să o plătească statului.

   
(2) Cuantumul amenzii se stabileşte prin sistemul zilelor–amendă. Suma corespunzătoare unei zile – amendă, cuprinsă între 100 şi 5 000 lei, se înmulţeşte cu numărul zilelor-amendă, care este cuprins între 30 zile şi 600 de zile. 

   
(3) Instanţa stabileşte numărul zilelor–amendă ţinând cont de criteriile generale de individualizare a pedepsei. Cuantumul sumei corespunzătoare unei zile – amendă se determină ţinând seama de cifra de afaceri în cazul persoanei juridice cu scop lucrativ, respectiv de valoarea activului patrimonial în cazul altor persoane juridice, precum şi de celelalte obligaţii ale persoanei juridice. 
   
(4) Limitele speciale ale zilelor-amendă sunt cuprinse între:

        a) 60 şi 180 de zile-amendă, când legea prevede pentru infracţiunea săvârşită numai pedeapsa amenzii;

        b) 120 şi 240 de zile-amendă, când legea prevede pedeapsa închisorii de cel mult 5 ani, unică  sau alternativ cu pedeapsa amenzii;

        c) 180 şi 300 de zile-amendă, când legea prevede pedeapsa închisorii de cel mult 10 ani;

        d) 240 şi 420 de zile-amendă, când legea prevede pedeapsa închisorii de cel mult 20 de ani;

        e) 360 şi 510 de zile-amendă, când legea prevede pedeapsa închisorii mai mare de 20 de ani sau detenţiunea pe viaţă;

   

(5) Când prin infracţiunea săvârşită persoana juridică a urmărit obţinerea unui folos patrimonial, limitele speciale ale zilelor-amendă prevăzute de lege pentru infracţiunea comisă se pot majora cu o treime, fără a se depăşi maximul general al amenzii. La stabilirea amenzii se va ţine seama de valoarea folosului patrimonial obţinut sau urmărit.


	Exact ca si in cazul persoanei fizice, consideram ca suma corespunzatoare unei zile amenda nu poate sa tina seama de cifra de afaceri a unei persoane juridice, aceasta suma neavand de a face cu infractiunea propiu-zisa. Pentru o aceeasi infractiune si aceleasi circumstante se impune o pedeapsa similara. „Sanctionarea bogatilor si ocrotirea saracilor” nu are legatura cu aplicarea legii penale. Sintagma „justitia este legata la ochi” trebuie sa aiba si un echivalent practic, cu atat mai mult in zona ilicitului penal.

Se impune stabilirea unor alte criterii pentru determinarea cuantumului unei zile-amenda decat cifra de afaceri sau eliminarea zilelor- amenda si pastrarea amenzii simple, cu atat mai mult cu cat, in cazul persoanei juridice, nu exista posibilitatea transformarii zilelor-amenda in inchisoare precum in cazul persoanei fizice.

	Art. 141  Neaplicarea dizolvării sau suspendării activităţii persoanei juridice

   
(1) Pedepsele complementare prevăzute în art. 136 alin.(3) lit.a) şi b) nu pot fi aplicate instituţiilor publice, partidelor politice, sindicatelor, patronatelor şi organizaţiilor religioase ori aparţinând minorităţilor naţionale, constituite potrivit legii.

   
(2) Dispoziţiile prevăzute în alin. (1) se aplică şi persoanelor juridice care îşi desfăşoară activitatea în  domeniul presei. 


	Este de inteles exluderea institutiilor publice de la posibilitatea aplicarii pedepselor complementare.

Nu este, in schimb, de inteles excluderea persoanelor juridice de drept privat mentionate la alin.1 si 2. Prin urmare, asupra celor mentionate in text planeaza prezumtia absoluta de legalitate in vreme ce asupra tuturor celorlalte persoane juridice de drept privat exista, per a contrario, prezumtia relativa de legalitate*. Discriminarea este evidenta.

Pedepsele complementare trebuie aplicate, in egala masura, oricarei persoane juridice de drept privat.

*termenii de prezumtie absoluta si prezumtie relativa sunt utilizati conform actualului Cod civil, noul cod civil fiind de neinteles in aceste materii

	Art. 144   Plasarea sub supraveghere judiciară


(1) Plasarea sub supraveghere judiciară constă în desemnarea de către instanţă a unui administrator judiciar  sau mandatar judiciar care va supraveghea, pe o perioadă de la unu la 3 ani, desfăşurarea activităţii ce a ocazionat săvârşirea infracţiunii.


(2) Administratorul judiciar sau mandatarul judiciar are obligaţia de a sesiza instanţa atunci când constată că persoana juridică nu a luat măsurile necesare în vederea prevenirii comiterii de noi infracţiuni. În cazul în care instanţa constată că sesizarea este întemeiată, dispune înlocuirea acestei pedepse cu pedeapsa prevăzută de art. 140.


(3) Plasarea sub supraveghere judiciară nu se aplică în cazul persoanelor juridice menţionate la art. 141.


	Care este deosebirea dintre administratorul judiciar si mandatarul judiciar din punct de vedere al atributiilor? 

A se vedea comenariile de la pct.13.

	Art. 158 Retragerea plângerii prealabile 

    
(1) Retragerea plângerii prealabile poate interveni până la pronunţarea unei hotărâri definitive, în cazul infracţiunilor pentru care punerea în mişcare a acţiunii penale este condiţionată de introducerea unei plângeri prealabile. 

    
(2) Retragerea plângerii prealabile înlătură răspunderea penală a persoanei cu privire la care plângerea a fost retrasă.

    
(3) Pentru persoanele lipsite de capacitate de exerciţiu retragerea plângerii prealabile se face numai de reprezentanţii lor legali. În cazul persoanelor cu capacitate de exerciţiu restrânsă retragerea se face  cu încuviinţarea persoanelor prevăzute de lege. 

   
(4) În cazul infracţiunilor pentru care punerea în mişcare a acţiunii penale este condiţionată de introducerea unei plângeri prealabile, dar acţiunea penală a fost pusă în mişcare din oficiu în condiţiile legii, retragerea plângerii produce efecte numai dacă este însuşită de procuror. 

         Art. 159   Împăcarea 

    
(1) Împăcarea poate interveni în cazul în care punerea în mişcare a acţiunii penale s-a făcut din oficiu, dacă lege o prevede în mod expres.

    
(2) Împăcarea înlătură răspunderea penală şi stinge acţiunea civilă.

    
(3) Împăcarea produce efecte numai cu privire la persoanele între care a intervenit şi dacă are loc până la citirea actului de sesizare a instanţei.
    
(4) Pentru persoanele lipsite de capacitate de exerciţiu împăcarea se face numai de reprezentanţii lor legali, iar persoanele cu capacitate de exerciţiu restrânsă se pot împăca cu încuviinţarea persoanelor prevăzute de lege. 

   
(5) În cazul persoanei juridice împăcarea se realizează de reprezentantul său legal sau convenţional ori de către persoana desemnată în locul acestuia. Împăcarea intervenită între persoana juridică ce a săvârşit infracţiunea şi persoana vătămată nu produce efecte faţă de persoanele fizice care au participat la comiterea aceleiaşi fapte.

         (6) În cazul în care infracţiunea este săvârşită de reprezentantul persoanei juridice vătămate dispoziţiile art. 158 alin. (4) se aplică în mod corespunzător. 


	In actuala reglementare, plangerea prealabila statua principiul indivizibilitatii active a raspunderii penale in cazul pluralitatii de victine precum si principiul indivizibilitatii pasive a raspunderii penale in cazul pluralitatii de infractori. Astfel, retragerea plangerii penale intervenea fata de toti particupantii indiferent daca se facea la adresa tuturor acestora ori daca se mentinea numai cu privire la o parte dintre ei.

Tot in actuala reglementare, impacarea partilor avea un caracter personal intervenind inlaturarea raspunderii penale si stingerea actiunii civile numai fata de faptuitorul subiect al impacarii.

In propunerea actuala, s-a realizat un melanj nedorit intre retragerea plangerii prealabile si impacare. Astfel:

· din economia art.159 alin.1 rezulta ca impacarea partilor nu mai poate interveni in cazul in care actiunea penala a fost pusa in miscare la plangere prealabila; astfel partile sunt lipsite de un drept care ar produce efecte benefice din punct de vedere al relationarii lor viitoare;

· art.158 alin.2 nu face referire in nici un fel la latura civila, de unde se intelege ca actiunea civila poate continua;

	Art. 175 Funcţionar public

         (1)Funcţionar public, în sensul legii penale este persoana care, cu titlu permanent  sau temporar, cu sau fără o remuneraţie :

a)exercită atribuţii specifice puterii legislative, executive sau judecătoreşti;

b)exercită o funcţie de demnitate publică sau o funcţie publică de orice natură;

c)exercită, singură sau împreună cu alte persoane, în cadrul unei regii autonome, al altui agent economic sau unei persoane juridice cu capital integral sau majoritar de stat ori al unei persoane juridice  declarată ca fiind de utilitate publică, atribuţii legate de realizarea obiectului de activitate al acesteia.

         (2) De asemenea, este considerată funcţionar public, în sensul legii penale, persoana care exercită  un serviciu de interes public pentru care a fost învestită de autorităţile publice sau care este supusă controlului ori supravegherii acestora cu privire la îndeplinirea respectivului serviciu public.


	Lit.a) de fapt este inclusa in lit b) cei dintai fie avand o functie de demnitate publica fie o functie publica. Se recomanda renuntarea la lit.a).

Persoanele juridice de drept privat declarate de catre Guvern ca fiind de utilitate publica, respectiv personalul acestora, nu au ce sa caute in categoria „functionarilor publici”. Acestea nu sunt platite din bani publici iar recunoasterea acestui statut nu a intervenit datorita prestarii unui serviciu public ca atare, ci ca o forma de recunoastere a statutului a meritelor, in diferite domenii, a acelor entitati private.

Din moment ce sunt excluse entitatile de drept privat la care statul este actionar cu atat mai mult trebuie excluse orice entitati de drept privat la care statul nu are nici un fel de participatie.

Cu atat mai mult cu cat art. 176 indica faptul ca prin termenul „public” se înţelege tot ce priveşte autorităţile publice, instituţiile publice sau alte persoane juridice care administrează  sau exploatează bunurile proprietate publică .

Pe de alta parte se pare ca „functionarii publici” din asociatii si fundatii declarate de utilitate publica pot fi subiecti pasivi ai infractiunii de ultraj, asa cum este aceasta definita la art.257, ori subiecti activi ai infractiunii de uzurpare de calitati oficiale, conform art.258 ori ai infractiunii de sustragere de documente ori inscrisuri, conform art.259, sau omisiunea sesizarii, prevazuta la art.267, etc!

Este imperios necesara revizuirea acestui titlu prin introducerea categoriilor de „functiona public” si „functionar” asa cum erau definite in codul actual!

	Art. 178 Informaţii secrete de stat şi înscrisuri oficiale

   
(1) „Informaţii secrete de stat” sunt informaţiile clasificate astfel, potrivit legii. 

    
(2)  „Înscris oficial” este orice înscris care emană de la o persoană juridică dintre cele la care se referă art. 175 alin.(1) ori de la persoana prevăzută în art. 175 alin.(2) sau care aparţine unor asemenea persoane.


	Este ridicola ipoteza in care asociatii ori fundatii de utilitate publica pot „emana” inscrisuri oficiale. A se vedea comentariile de la pct.16.

	Art. 226  Violarea vieţii private

(1)  Atingerea adusă vieţii private, fără drept, prin fotografierea, captarea sau înregistrarea de imagini, ascultarea cu mijloace tehnice sau înregistrarea audio a unei persoane aflate într-o locuinţă sau încăpere ori dependinţă ţinând de aceasta, sau a unei convorbiri private,  se pedepseşte cu închisoare de la o lună la 6 luni sau cu amendă.


(2) Divulgarea, difuzarea, prezentarea sau transmiterea, fără drept, a sunetelor, convorbirilor ori a imaginilor prevăzute în alin. (1), către o altă persoană sau către public, se pedepseşte cu închisoare de la 3 luni la 2 ani sau cu amendă.

(3)  Acţiunea penală se pune în mişcare la plângerea prealabilă a persoanei vătămate.

  (4) Plasarea, fără drept, de mijloace tehnice de înregistrare audio sau video, în scopul săvârşirii faptelor prevăzute la alin. (1) şi (2), se pedepseşte cu închisoare de la 1 la 5 ani.


	Este absolut necesara reintroducerea tezei intersului legitim precum si a faptelor de interes public, asa cum erau acestea prevazute intr-o forma anterioara a proiectului.

	         Art. 308  Infracţiuni de corupţie şi  de serviciu comise de alte persoane

         (1)Dispoziţiile art. 289 - 292, 297 - 301 privitoare la funcţionarii publici se aplică în mod corespunzător şi faptelor săvârşite de către sau în legătură cu persoanele  care exercită, permanent sau temporar, cu sau fără o remuneraţie, o însărcinare de orice natură în serviciul  unei persoane  fizice  dintre cele  prevăzute  în art. 175 alin. (2) sau în cadrul oricărei persoane  juridice.

          (2) În acest caz, limitele speciale ale pedepsei se reduc cu o treime


	Este necesara o distinctie precisa prin definirea „functionarului public” si a „functionarului”.  In formula actuala se creaza un melanj nedorit intre mediul public si mediul privat in virtutea caruia persoane de drept privat capata pedepse mai mari decat cele din domeniul public ori a celor care excercita un serviciu de interes public.

